
BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege privind măsuri de creştere a calităţii arhitectural-ambientale a clădirilor, trimis comisiei pentru examinare pe fond, cu adresa nr. PL.x 360 din 23 mai 2011.

Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	Bucureşti,
	24.06.2010

	Nr.
	26/254


R A P O R T      

asupra proiectului de Lege privind măsuri de creştere a calităţii arhitectural-ambientale a clădirilor

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 360 din 23 mai 2011, cu dezbaterea pe fond în procedură de urgenţă, a proiectului de Lege privind măsuri de creştere a calităţii arhitectural-ambientale a clădirilor
La întocmirea prezentului raport Comisia a avut în vedere:

· avizul favorabil al Consiliului Legislativ (nr.337/22.03.2011)
· avizul favorabil al Comisiei juridice, de disciplină şi imunităţi (nr.Plx360/31.05.2011)
· avizul favorabil al Comisiei pentru buget , finanţe şi bănci (nr.22/240/1.06.2011)


Proiectul de lege are ca obiect de reglementare stabilirea, în sarcina deţinătorilor cu orice titlu a clădirilor care prezintă un nivel ridicat de degradarea a anvelopei, precum şi în sarcina autorităţilor administraţiei publice locale, a obligaţiei de a lua unele măsuri vizând creşterea calităţii arhitectural-ambientale a clădirilor.
 
Comisia propune Plenului Camerei Deputaţilor adoptarea proiectului de lege cu amendamente admise, astfel cum sunt redate în Anexa la prezentul Raport.
 
Proiectul de lege face parte din categoria legilor ordinare, conform art.76 alin.(2) din Constituţia României, republicată.

La lucrările comisiei au fost prezenţi 29 deputaţi, din totalul de 30 membri ai comisiei.


La dezbaterile care au avut loc în şedinţa comisiei din 21 iunie 2011 au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Eugen Curteanu – secretar de stat, domnul Cristian Stamatiade – director general  şi Clara Stama – şef serviciu în cadrul Ministerului Dezvoltării Regionale şi Turismului
Raportul comisiei a fost adoptat cu unanimitate de voturi.

Proiectul de lege a fost respins de Senat în şedinţa din data de 18 mai 2011.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,
	SECRETAR,


	Sulfina BARBU
	Gheorghe CIOCAN


Expert, Roxana Feraru

ANEXA

Amendamente admise

În urma dezbaterilor, membrii Comisiei au admis următoarele amendamente:
	Nr. crt.
	Text proiect de lege
	Amendamente propuse
	Motivarea amendamentelor propuse

	0
	1
	2
	3

	1. 
	LEGE

privind măsuri de creştere a calităţii arhitectural-ambientale a clădirilor

	Nemodificat
	

	2. 
	CAPITOLUL I - Dispoziţii generale


	Nemodificat
	

	3. 
	Art. 1. - (1) Deţinătorii de orice fel ai clădirilor care, prin nivelul de degradare a sistemului de închidere perimetrală, pun în pericol sănătatea, viaţa, integritatea fizică şi siguranţa populaţiei şi/sau afectează calitatea mediului înconjurător, a cadrului urban construit şi a spaţiilor publice urbane, în temeiul şi cu respectarea legislaţiei în vigoare privind calitatea în construcţii şi a prezentei legi, sunt obligaţi ca, din proprie iniţiativă, să ia măsuri de realizare a lucrărilor de intervenţie pentru reabilitarea structural-arhitecturală a anvelopei clădirilor.
(2) Autorităţile administraţiei publice locale au obligaţia de a elabora, organiza, monitoriza şi controla realizarea programelor multianuale privind creşterea calităţii arhitectural-ambientale a clădirilor prin reabilitarea structural-arhitecturală a anvelopei acestora, în concordanţă cu planurile de urbanism şi regulamentele locale aferente, aprobate în condiţiile legii.

(3) În situaţia în care deţinătorii clădirilor prevăzute la alin. (1) nu iau din proprie iniţiativă măsurile de realizare a lucrărilor de intervenţie pentru reabilitarea structural-arhitecturală a anvelopei clădirilor, autorităţile administraţiei publice locale notifică acestora obligaţiile care le revin în condiţiile prezentei legi.

	Nemodificat


	

	4. 
	
Art. 2.   Sunt exceptate de la aplicarea prevederilor prezentei legi:

a) clădirile expertizate tehnic şi încadrate, în condiţiile legii, în clasa I de risc seismic şi pentru care proprietarii - persoane fizice şi juridice -, sunt obligaţi să acţioneze pentru proiectarea şi executarea lucrărilor de intervenţie privind reducerea riscului seismic al clădirilor;

b) clădirile reabilitate termic sau în curs de reabilitare la data intrării în vigoare a prezentei legi, precum şi blocurile de locuinţe înscrise în programe locale multianuale pentru executarea lucrărilor de reabilitare termică, în condiţiile legislaţiei în vigoare privind creşterea performanţei energetice a blocurilor de locuinţe;

c) clădirile şi ansamblurile clasate sau în curs de clasare, în condiţiile legii, ca monumente istorice.

	Nemodificat


	

	5. 
	
Art. 3.- Prezenta lege stabileşte lucrările de intervenţie pentru reabilitarea structural-arhitecturală a anvelopei clădirilor, etapele, termenele şi modul de finanţare a lucrărilor, obligaţiile şi răspunderile autorităţilor administraţiei publice locale şi ale deţinătorilor clădirilor prevăzute la art.1 alin. (1), precum şi sancţiunile aplicabile pentru neîndeplinirea/ îndeplinirea necorespunzătoare a obligaţiilor care le revin.

	Nemodificat


	

	6. 
	Art. 4. - In sensul prezentei legi, expresiile de mai jos au următoarele semnificaţii:
.*'

a) deţinători de orice fel ai clădirilor, denumiţi în continuare deţinători - proprietari - persoane fizice si juridice -, precum şi autorităţi ale administraţiei publice şi instituţii publice, care deţin în proprietate/administrare clădirile prevăzute la art.1 alin. (1);
b) program multianual privind creşterea calităţii arhitectural-ambientale a clădirilor, denumit în continuare program multianual - document elaborat de către autorităţile administraţiei publice locale, fundamentat pe planurile de urbanism şi regulamentele locale aferente, aprobate, şi care cuprinde organizarea, monitorizarea şi controlul realizării măsurilor de reabilitare structural-arhitecturală a anvelopei clădirilor prevăzute la art. 1 alin.(1) în condiţiile prezentei legi, inclusiv fundamentarea alocaţiilor de la bugetul local şi modalităţile de recuperare a cheltuielilor de la deţinătorii clădirilor;
c) lucrări de intervenţie pentru reabilitarea structural-arhitecturală a anvelopei clădirii, denumite în continuare lucrări de intervenţie - totalitatea lucrărilor stabilite prin proiectul tehnic elaborat cu respectarea proiectului iniţial de arhitectură şi a caracteristicilor de culoare, materiale, detalii, stabilite de regulamentele de intervenţie pentru zonele de acţiune prioritară prevăzute la lit. e);
d) anvelopa clădirii - ansamblul constructiv de închidere perimetrală a clădirii, compus din faţade, indiferent de materiale şi sistem de realizare, precum şi sistem de acoperire - terasă sau învelitoare -, inclusiv elementele exterioare funcţionale şi de plastică arhitecturală precum balcoane, logii, bovindouri, aticuri, cornişe, ornamente - brâuri, ancadramente, trafoare, bosaje, profîle -, şi altele asemenea;
e) zona de acţiune prioritară - zonă omogenă din punct de vedere al caracteristicilor urbanistice şi arhitecturale, care afectează atractivitatea şi competitivitatea localităţii prin procentul mare de clădiri a căror anvelopă necesită lucrări de intervenţie în conformitate cu prezenta lege şi care justifică intervenţia prioritară. Pentru zonele de acţiune prioritară se stabileşte un regulament de intervenţie ce cuprinde caracteristicile urbanistice, estetice şi arhitecturale care să asigure identitatea şi coerenţa zonei şi integrarea armonioasă în ansamblul localităţii;

f) beneficiar de credite - asociaţia de proprietari a blocului de locuinţe, respectiv proprietarul, persoană/e fizică/e, al clădirii tip locuinţă unifamilială care hotărăşte să execute lucrări de intervenţie cu finanţare din credit bancar cu garanţie guvernamentală şi dobândă subvenţionată, în condiţiile prezentei legi, precum şi cu respectarea normele specifice de creditare ale finanţatorului;
g) finanţator - instituţie de credit, inclusiv unităţile teritoriale ale acesteia - sucursale, agenţii, altele asemenea -, care acceptă să acorde credite în condiţiile prezentei legi;
h)
FNGCIMM - Fondul Naţional de Garantare a Creditelor pentru Întreprinderile Mici şi Mijlocii S.A. - I.F.N.;

i)
garanţie guvernamentală - garanţie asumată de FNGCIMM, în numele şi în
contul statului, materializată într-un contract de garantare, care acoperă pierderea
suportată de finanţator, ca urmare a producerii riscului de credit şi care trebuie să fie
irevocabilă, necondiţionată şi expresă, conform reglementărilor Băncii Naţionale a
României relevante din perspectiva recunoaşterii calităţii de diminuator de risc de
credit al garanţiilor;

j) credit garantat - credit bancar acordat beneficiarilor de credite, garantat în procent de 100% de FNGCIMM, în numele şi în contul statului, exclusiv dobânzile şi comisioanele bancare şi alte sume datorate de beneficiar în baza contractului de credit;

k) dobândă subvenţionată - dobândă datorată de beneficiarul de credite către finanţator în legătură cu creditul garantat, care este plătită în locul beneficiarului de credite de către Ministerul Dezvoltării Regionale şi Turismului, de la bugetul de stat, prin bugetul Ministerului Dezvoltării Regionale şi Turismului, în limita sumelor aprobate anual cu această destinaţie.

l) convenţie de fideiusiune - convenţie, prin care proprietarul/coproprietarul unei locuinţe dintr-o clădire tip bloc de locuinţe/locuinţă unifamilială se obligă faţă de Ministerul Finanţelor Publice să plătească el însuşi obligaţia pe care asociaţia de proprietari/coproprietarul nu o îndeplineşte la scadenţă, proporţional cu cota-parte indiviză pe care o deţine din proprietatea comună, respectiv pentru valoarea parţială/totală de executare a garanţiei în cazul coproprietarilor clădirilor tip locuinţe unifamiliale;

m) contract de garantare - contractul încheiat între FNGCIMM, finanţator şi beneficiarul de credite, în care se prevăd condiţiile specifice de acordare şi plată a garanţiei guvernamentale.


	Nemodificat
Nemodificat

Nemodificat

Nemodificat

Nemodificat

Nemodificat

Nemodificat

Nemodificat

Nemodificat

Nemodificat

Nemodificat

Nemodificat

Nemodificat

Nemodificat


n) cadru urban construit – expresia fizic-perceptivă a ansamblului rezultat prin asocierea în timp a elementelor fizico-spaţiale – construcţii şi spaţii amenajate -, interconectate prin relaţii de funcţionalitate şi spaţialitate, care caracterizează şi conferă specificitate unei localităţi.


o) locuinţă unifamilială – clădire cu destinaţia de locuinţă, care satisface cerinţele de locuit ale unei persoane sau familii.
(Autor: Comisia pentru administraţie publică, amenajarea teritoriului şi echilibru ecologic)


	Definiţii necesare deoarece sintagmele „cadru urban construit” şi „locuinţă unifamilială” nu sunt consacrate.

	7. 
	Art 5. - (1) Pentru elaborarea si fundamentarea programelor multianuale, autorităţile administraţiei publice locale au obligaţia luării măsurilor necesare pentru identificarea şi inventarierea clădirilor prevăzute la art.1 alin.(1), precum şi a deţinătorilor acestora, stabilirea zonelor de acţiune prioritară şi a regulamentelor de intervenţie, în condiţiile prevăzute de prezenta lege.

(2)
Zonele de acţiune prioritară şi regulamentele de intervenţie prevăzute Ia alin.(1) se elaborează în condiţiile prevăzute la art.28 alin. (1) lit. b) şi alin. (2).

(3)  Programele multianuale, listele de inventariere a clădirilor prevăzute la art. 1 alin.(1) şi a deţinătorilor acestora, precum şi stabilirea zonelor de acţiune prioritară şi regulamentele de intervenţie aferente, se avizează din punct de vedere urbanistic, estetic şi arhitectural de către Comisia locală de urbanism şi amenajarea teritoriului şi se aprobă, respectiv se actualizează ori de câte ori este necesar, prin hotărâri ale consiliilor locale ale municipiilor, oraşelor şi comunelor, precum şi ale Consiliului General al Municipiului Bucureşti, după caz.
(4)  Comisiile locale de urbanism şi amenajarea teritoriului prevăzute la alin.(3) pot fi abilitate prin hotărâre a consiliilor locale ale municipiilor, oraşelor şi comunelor, precum şi ale Consiliului General al Municipiului Bucureşti, după caz, să avizeze documentaţii tehnice pentru lucrările de intervenţie, să monitorizeze executarea lucrărilor, inclusiv să participe la recepţia la terminarea lucrărilor.
(5)
In exercitarea atribuţiilor prevăzute la alin.(3) şi (4), Comisiile locale de urbanism şi amenajarea teritoriului colaborează, în condiţiile legii, cu filialele teritoriale ale Ordinului Arhitecţilor din România, precum şi cu Ministerul Culturii şi Patrimoniului Naţional şi/sau serviciile deconcentrate ale acestuia, după caz.
	Nemodificat

Nemodificat


(3) Programele multianuale, listele de inventariere a clădirilor prevăzute la art. 1 alin.(1) şi a deţinătorilor acestora, precum şi stabilirea zonelor de acţiune prioritară şi regulamentele de intervenţie aferente, se avizează din punct de vedere urbanistic, estetic şi arhitectural de către Comisiile locale de urbanism şi amenajarea teritoriului şi se aprobă, respectiv se actualizează ori de câte ori este necesar, prin hotărâri ale consiliilor locale ale municipiilor, oraşelor şi comunelor, precum şi ale Consiliului General al Municipiului Bucureşti, după caz.

(Autor: Comisia pentru administraţie publică, amenajarea teritoriului şi echilibru ecologic)

Nemodificat

Nemodificat


	Pentru corelare şi consecvenţa în utilizarea terminologiei folosite la alin.(4) este necesară utilizarea formei de plural pentru „Comisia locală de urbanism şi amenajarea teritoriului”

	8. 
	
CAPITOLUL II - Lucrări de intervenţie

	Nemodificat


	

	9. 
	Art. 6. - (1) Lucrările de intervenţie privind reabilitarea structural-arhitecturală a anvelopei clădirilor se stabilesc prin proiectul tehnic elaborat de colective tehnice de specialitate coordonate de un arhitect cu drept de semnătură, şi pot consta, după caz, în:

a) lucrări de reparare/refacere a zidăriilor/ pereţilor exteriori;
b) lucrări de reparare/refacere a finisajelor exterioare precum tencuieli, zugrăveli, vopsitorii, placaje, şi altele asemenea;
c) lucrări de reparare/refacere a sistemului de acoperire;
d) lucrări de reparare/refacere a tâmplăriei exterioare şi a elementelor exterioare funcţionale precum balcoane, logii, bovindouri, aticuri, cornişe, şi altele asemenea;
e) lucrări de reparare/refacere a elementelor de plastică arhitecturală precum brâuri, ancadramente, bosaje, profile, şi altele asemenea;
f)
lucrări de demontare a instalaţiilor şi echipamentelor montate aparent pe faţade/
acoperiş, precum şi remontarea acestora după efectuarea lucrărilor de intervenţie.

(2) Odată cu lucrările prevăzute la alin. (1) se pot executa, după caz, şi lucrări de intervenţie justificate din punct de vedere tehnic prin proiect, precum:

a) lucrări de reparare/refacere a trotuarului de protecţie al clădirii;

b) lucrări de eliminare a igrasiei, precum şi de izolare a rosturilor;

c) alte lucrări de această natură, după caz.
	Nemodificat


	

	10. 
	
Art. 7. - Odată cu executarea lucrărilor de intervenţie prevăzute la art. 6, deţinătorii pot decide şi executarea lucrărilor de reabilitare termică a anvelopei clădirii, în condiţiile legislaţiei în vigoare privind creşterea performanţei energetice a clădirilor.
	Nemodificat


	

	11. 
	CAPITOLUL III - Etapele necesare implementării programului multianual şi termenele de realizare a lucrărilor de intervenţie
	Nemodificat


	

	12. 
	Art. 8. - (1) Etapele necesare elaborării şi implementării programului multianual sunt următoarele:

a) identificarea şi inventarierea clădirilor prevăzute la art.1 alin.(1), precum şi a deţinătorilor acestora;
b) stabilirea zonelor de acţiune prioritară şi elaborarea regulamentelor de intervenţie, în baza strategiei de dezvoltare şi a planurilor de urbanism aprobate, precum şi stabilirea termenelor specifice pentru îndeplinirea măsurilor de creştere a calităţii arhitectural-ambientale a clădirilor, pentru fiecare categorie de zone de pe teritoriul localităţii;
c)
notificarea de către primar a deţinătorilor clădirilor inventariate;

d)
decizia deţinătorului persoană juridică/ asociaţie de proprietari, luată prin hotărâre emisă în condiţiile legii, ori, după caz, acordul scris al deţinătorului persoană fizică, privind realizarea măsurilor notificate şi asigurarea sumelor necesare proiectării şi executării lucrărilor de intervenţie;

e) proiectarea lucrărilor de intervenţie;

f) executarea lucrărilor de intervenţie;

g) recepţia la terminarea lucrărilor de intervenţie;

  h)
recepţia finală, după expirarea perioadei de garanţie de bună execuţie de 5 ani de la data recepţiei la terminarea lucrărilor.

(2) Notificarea prevăzută la alin. (1) lit. c), al cărei conţinut-cadru este prevăzut în anexa nr. 1, se transmite cu confirmare de primire şi cuprinde în principal:

a) obligaţiile care revin deţinătorilor pentru creşterea calităţii arhitectural-ambientale a clădirilor prin executarea lucrărilor de intervenţie pentru reabilitarea structural-arhitecturală a anvelopei acestora;

b) facilităţile prevăzute de prezenta lege;

c) condiţiile, măsurile şi elementele privind respectarea unor caracteristici de culoare, materiale, detalii, prevăzute în regulamentul de intervenţie;
     d)
termenul general, sau, după caz, termenul specific stabilit pentru fiecare zonă de acţiune prioritară;

e) răspunderile deţinătorilor;
f) sancţiunile aplicabile în cazul neîndeplinirii/îndeplinirii necorespunzătoare a obligaţiilor.
	Nemodificat


	

	13. 
	Art. 9. - (1) Termenul general prevăzut la art.8 alin. (2) lit.d) pentru executarea lucrărilor de intervenţie este de 12 luni de la data primirii de către deţinător a notificării transmisă în condiţiile art.8 alin.(2).


(2) La solicitarea scrisă a deţinătorului notificat, depusă la autoritatea administraţiei publice competente în termenul prevăzut la art.10, ţinând seama de motivele invocate de acesta, precum şi de concluziile notei tehnice de constatare şi documentele tehnice prevăzute de prezenta lege privind natura, complexitatea şi amploarea lucrărilor de intervenţie necesare, primarul poate aproba, prin acord scris, majorarea corespunzătoare a termenului general prevăzut la alin.(1), dar nu mai mult de 6 luni, putând stabili şi termene intermediare de control al executării lucrărilor de intervenţie.

(3)  Dacă lucrările de intervenţie necesare nu au fost executate, sau au fost începute dar nefinalizate, în termenele notificate, precum şi în situaţia în care deţinătorii notificaţi refuză executarea lucrărilor de intervenţie în condiţiile şi Ia termenele notificate, primarul poate solicita consiliului local aprobarea executării de către autoritatea administraţiei publice locale a lucrărilor de intervenţie, în numele şi pe cheltuiala deţinătorilor notificaţi, în limita fondurilor aprobate anual cu această destinaţie în bugetul local, cu condiţia constituirii dreptului de creanţă şi a recuperării cheltuielilor de la deţinătorii notificaţi, în condiţiile legii, până la data recepţiei finale a lucrărilor de intervenţie executate.

(4)  În toate cazurile în care deţinătorul notificat aflat în situaţia prevăzută la alin.(3) nu permite accesul la clădirea supusă lucrărilor de intervenţie în vederea executării acestora de către autoritatea administraţiei publice locale, primarul pentru a pune în aplicare hotărârea consiliului local prevăzută la alin.(3), va solicita autorizarea instanţei judecătoreşti competente, prin ordonanţă preşedinţială, potrivit dispoziţiilor Codului de procedură civilă.
	Nemodificat


	

	14. 
	Art. 10. - Deţinătorii notificaţi au obligaţia de a transmite la primărie hotărârea ori, după caz, acordul scris, prevăzute la art.8 alin.(1) lit.d), însoţită/însoţit de nota tehnică de constatare elaborată în condiţiile prezentei legi, în termen de maxim 60 de zile de la data primirii notificării, precum şi de a înştiinţa primăria şi inspectoratul judeţean în construcţii cu privire la începerea executării lucrărilor de intervenţie, respectiv recepţia la terminarea acestora, în condiţiile legislaţiei în vigoare privind autorizarea executării lucrărilor de construcţii.
	Nemodificat


	

	15. 
	Art. 11. - (1) În etapa privind proiectarea lucrărilor de intervenţii, prevăzută la art.8 alin.(1) lit.e), se elaborează:

a) nota tehnică de constatare, prin derogare de Ia prevederile Legii nr. 10/1995 privind calitatea în construcţii cu modificările ulterioare, precum şi documentaţia de avizare a lucrărilor de intervenţie dacă este cazul;

b) documentaţia tehnică pentru autorizarea executării lucrărilor de intervenţie şi obţinerea autorizaţiei de construire, dacă este cazul;

     c) proiectul tehnic şi detaliile de execuţie, elaborat/elaborate în condiţiile legii, cu respectarea proiectului de arhitectură existent la cartea tehnică a construcţiei şi a caracteristicilor de culoare, materiale, detalii stabilite de regulamentele de intervenţie pentru zonele de acţiune prioritară prevăzute la art. 4 lit. e), a notei tehnice de constatare şi, după caz, a documentaţiei tehnice autorizate prevăzute la lit.b);

d) documentaţia de atribuire pentru achiziţia contractării proiectării şi executării lucrărilor de intervenţie, în condiţiile legii, dacă este cazul.

(2) Documentaţia tehnică prevăzută la alin.(1) lit.b) se elaborează, respectiv autorizaţia de construire se obţine, dacă lucrările de intervenţie modifică aspectul arhitectural al faţadelor şi/sau al sistemului de acoperire, stabilit prin proiectul iniţial de arhitectură existent la cartea tehnică a construcţiei, prin schimbarea formei dimensiunilor, materialelor, cromaticii şi/sau ornamentaţiei existente;

(3)  Nota tehnică de constatare prevăzută la alin.(1) lit.a), al cărei conţinut-cadru este prevăzut în anexa nr. 2, se elaborează de către experţi tehnici atestaţi, în scopul stabilirii stării tehnice a clădirii din punct de vedere al asigurării cerinţelor esenţiale de calitate ale construcţiilor, în principal a cerinţelor esenţiale "rezistenţă mecanică şi stabilitate", „securitate la incendiu" şi „siguranţă în exploatare", prin aplicarea metodei de evaluare calitativă pe baza examinării directe, la faţa locului, a clădirii, conform reglementărilor tehnice în vigoare din domeniul construcţiilor.

(4)  În cazul în care, prin nota tehnică de constatare, se stabileşte necesitatea efectuării unei expertize tehnice pentru structura de rezistenţă şi/sau pentru terenul de fundare, ori a unor lucrări de consolidare/reparaţii la structura de rezistenţă a clădirii, care condiţionează executarea lucrărilor de intervenţie, deţinătorul notificat informează în scris primarul şi inspectoratul teritorial în construcţii, în termenul prevăzut la art. 10, în vederea iniţierii măsurilor privind reducerea riscului seismic al clădirii, în condiţiile legii.
(5) Proiectarea şi executarea lucrărilor de intervenţie se realizează cu respectarea prevederilor Legii nr. 10/1995, precum şi a reglementărilor tehnice din domeniul construcţiilor.
(6)  Proiectanţii au obligaţia de a asigura, prin proiectele tehnice şi detaliile de execuţie elaborate, nivelurile de performanţă prevăzute de legislaţia privind calitatea în construcţii, precum şi calitatea estetică, arhitecturală şi ambientală a clădirilor, în scopul realizării/ conservării specificităţii cadrului urban construit.
(7)  Documentaţia tehnică pentru autorizarea executării lucrărilor de intervenţie, proiectele tehnice şi detaliile de execuţie se verifică de către verificatori de proiecte atestaţi.

(8)  În situaţia în care, în condiţiile legii, lucrările de intervenţie pot fi executate fără autorizaţie de construire, acestea se realizează cu avizul tehnic prealabil al arhitectului şef al municipiului, oraşului sau al municipiului Bucureşti, ori, după caz, al arhitectului şef al judeţului sau al persoanei cu responsabilitate în domeniul amenajării teritoriului, urbanismului şi al autorizării executării lucrărilor de construcţii din cadrul primăriei comunei, emis în baza proiectului tehnic şi detaliilor  de execuţie, elaborate cu respectarea regulamentelor de intervenţie si verificate în condiţiile legii, depuse de deţinător la autoritatea administraţiei publice locale competente.
(9) Prin avizul tehnic prealabil prevăzut la alin.(8) emitentul are obligaţia de a asigura realizarea coerenţei lucrărilor de intervenţie asupra clădirii cu imaginea urban-arhitecturală a zonei adiacente, respectarea caracterului zonei şi păstrarea identităţii acesteia.

     c) proiectul tehnic şi detaliile de execuţie, elaborat/elaborate în condiţiile legii, cu respectarea proiectului de arhitectură existent la cartea tehnică a construcţiei şi a caracteristicilor de culoare, materiale, detalii stabilite de regulamentele de intervenţie pentru zonele de acţiune prioritară prevăzute la art. 4 lit. e), precum şi a notei tehnice de constatare şi, după caz, a documentaţiei tehnice autorizate prevăzute la lit.b);

	Pentru claritatea normei.

	16. 
	CAPITOLUL IV - Finanţarea
	Nemodificat


	

	17. 
	Art. 12. - Finanţarea proiectării şi executării lucrărilor de intervenţie prevăzute la art. 6 se asigură, pe cheltuială proprie, de către deţinătorii clădirilor prevăzute la art.1 alin. (1).
	Nemodificat


	

	18. 
	Art. 13. - (1) Prin excepţie de la prevederile art. 12, autorităţile administraţiei publice locale pot asigura prin bugetul local, în limita fondurilor aprobate anual cu această destinaţie:

a) preluarea integrală a cheltuielilor aferente lucrărilor de intervenţie corespunzătoare cotei proprietarului/ proprietarilor de locuinţe aflat/ aflaţi în imposibilitate de a asigura sumele ce îi/ le revin, la cererea acestuia/ acestora, ca măsură de protecţie socială, dacă proprietarul/ proprietarii fac dovada că realizează venituri medii nete lunare pe membru de familie sub câştigul salarial mediu net lunar pe economie;

b) preluarea integrală a cheltuielilor aferente lucrărilor de intervenţie în situaţia prevăzută la art.9 alin.(3), în condiţiile legii;

     c) cofinanţarea cheltuielilor aferente lucrărilor de intervenţie la clădirile amplasate în zone construite protejate sau în centrele istorice ale localităţilor, precum şi în staţiunile/ localităţile/ zonele turistice, balneare, climatice şi/ sau balneoclimatice, definite în condiţiile legii.

(2) Condiţiile de selecţie şi de preluare a cheltuielilor pentru aplicarea prevederilor alin.(1), precum şi măsurile necesare în vederea recuperării de la deţinătorii notificaţi a cheltuielilor efectuate de la bugetul local se stabilesc şi se aprobă prin hotărâre a consiliului local/ Consiliului General al municipiului Bucureşti.
	Nemodificat


	

	19. 
	Art. 14. - Pentru clădirile amplasate în zone protejate şi în zone de protecţie a monumentelor istorice înscrise în Lista patrimoniului mondial, definite potrivit legii, autorităţile administraţiei publice centrale cu atribuţii în domeniul dezvoltării regionale şi turismului, prin programe specifice aprobate în condiţiile legii, poate asigura de la bugetul de stat prin bugetul propriu, în limita fondurilor aprobate anual cu această destinaţie, preluarea parţială sau integrală a cheltuielilor aferente lucrărilor de intervenţie care se execută la anvelopa acestor clădiri.
	Nemodificat


	

	20. 
	Art. 15. - La termenele prevăzute de legislaţia în vigoare privind finanţele publice locale, autorităţile administraţiei publice locale stabilesc, în cadrul programelor multianuale, necesarul de alocaţii de la bugetul local pentru finanţarea cheltuielilor prevăzute la art. 13.
	Nemodificat


	

	21. 
	Art. 16. - (1) Prin excepţie de la prevederile art. 12, asociaţiile de proprietari - persoane juridice fără scop patrimonial - şi proprietarii locuinţelor unifamiliale - persoane fizice, au dreptul de a beneficia de credite bancare acordate de instituţii de credit, denumite în continuare finanţatori, cu garanţie guvernamentală şi cu dobândă subvenţionată, pentru executarea lucrărilor de intervenţie prevăzute la art.6 la anvelopa clădirilor de locuit deţinute de acestea/aceştia, în condiţiile prezentei legi.

(2)  Decizia de reabilitare structural-arhitecturală a anvelopei clădirilor de locuit cu credite bancare cu garanţie guvernamentală şi cu dobândă subvenţionată se ia de către asociaţiile de proprietari/proprietarii de locuinţe prevăzute/prevăzuţi la alin.(1), denumite/ denumiţi în cele ce urmează beneficiari de credite.
(3)  În cazul asociaţiei de proprietari aflată în situaţia prevăzută la alin.(1), hotărârea pentru executarea lucrărilor de intervenţie se ia cu votul a minimum 90% din membrii asociaţiei de proprietari, iar hotărârea de contractare a unui împrumut bancar în condiţiile prezentei legi se ia cu votul a minimum 90% din membrii asociaţiei de proprietari care nu pot asigura din surse proprii cota parte care le revine din lucrările de intervenţie. Hotărârea adunării generale a asociaţiei de proprietari privind executarea lucrărilor de intervenţie şi contractarea împrumutului bancar se aduce la cunoştinţa tuturor proprietarilor din condominiu, inclusiv a celor care nu sunt membri ai asociaţiei de proprietari, prin afişare la avizierul asociaţiei, în termen de 5 zile de la data când a fost adoptată.
	Nemodificat


	

	22. 
	Art. 17. - (1) Lucrările de intervenţie prevăzute la art.6 sunt eligibile pentru contractare de credite bancare cu garanţie guvernamentală şi dobândă subvenţionată dacă se execută la anvelopa clădirilor de locuit deţinute de beneficiarii de credite prevăzuţi la art. 16 alin.(1).

(2)
 Beneficiarul de credite este eligibil dacă:

a) asociaţia de proprietari nu înregistrează mai mult de două rate scadente şi neachitate la plata facturilor de utilităţi, în ultimele trei luni calendaristice anterioare evaluării eligibilităţii de către finanţator;
        b) proprietarul de locuinţă unifamilială, persoană fizică, nu înregistrează mai mult de două rate scadente şi neachitate la plata facturilor de utilităţi - iluminat, gaze naturale şi apă-canal - în ultimele 3 luni calendaristice anterioare evaluării eligibilităţii de către finanţator.
(3)
 Condiţia de eligibilitate prevăzută la alin.(2) reprezintă condiţie iniţială care trebuie îndeplinită obligatoriu de beneficiarul de credite în vederea solicitării unui credit în condiţiile prezentei legi.

(4)
În vederea obţinerii creditului cu garanţie guvernamentală şi dobândă subvenţionată, beneficiarul de credite trebuie să îndeplinească cumulativ condiţia iniţială prevăzută la alin. (2) şi condiţiile din normele de creditare ale finanţatorului, precum şi cele prevăzute de normele de aplicare a prezentei legi.

(5) Condiţiile de eligibilitate a finanţatorului şi respectiv condiţiile de constructorului se stabilesc prin normele de aplicare a prezentei legi.
	Nemodificat


	

	23. 
	Art. 18. - Nota tehnică de constatare, proiectul tehnic şi detaliile de execuţie, precum şi, dacă este cazul, documentaţia de avizare a lucrărilor de intervenţie şi documentaţia pentru autorizarea lucrărilor de intervenţie, se realizează, în condiţiile legii, prin grija beneficiarilor de credite şi se finanţează din sursele proprii ale acestora.
	Nemodificat


	

	24. 
	Art. 19. - Executarea lucrărilor de intervenţie la anvelopa clădirilor de locuit deţinute de beneficiarii de credite se finanţează astfel:

a)
din sursele proprii ale acestora, reprezentând minimum 10% din valoarea de
execuţie a lucrărilor de intervenţie;

b)
din credite bancare, în lei, cu garanţie guvernamentală şi cu dobândă subvenţionată, contractate de beneficiarii de credite şi garantate în procent de 100% de Fondul Naţional de Garantare a Creditelor pentru Întreprinderile Mici şi Mijlocii S.A. - I.F.N. în numele şi în contul statului, reprezentând maximum 90% din valoarea de execuţie a lucrărilor de intervenţie.
	Nemodificat


	

	25. 
	Art. 20. - Perioada de rambursare a creditelor bancare cu garanţie guvernamentală şi cu dobândă subvenţionată este de maximum 5 ani.
	Nemodificat


	

	26. 
	Art. 21. - (1) Dobânda aferentă creditelor bancare cu garanţie guvernamentală acordate beneficiarilor de credite se suportă de la bugetul de stat, prin bugetul Ministerului Dezvoltării Regionale şi Turismului, în limita sumelor aprobate anual cu această destinaţie.

(2) Structura dobânzii, precum şi plafonul maxim al creditului cu garanţie guvernamentală, pe beneficiar, se stabilesc prin normele metodologice de aplicare a prezentei legi elaborate în termen de 30 de zile de la data întării în vigoare a prezentei legi.
(3) Orice alte costuri aferente creditului, precum şi penalităţile percepute de finanţator ca urmare a neplăţii ratelor la termenele scadente conform graficului de rambursare a creditului aprobat se suportă de către beneficiarul de credite.
	Nemodificat


	

	27. 
	Art. 22. - (1) Prin derogare de la prevederile Ordonanţei de urgenţă a Guvernului nr. 64/2007 privind datoria publică, aprobată cu modificări şi completări prin Legea nr. 109/2008, cu modificările şi completările ulterioare, Ministerul Finanţelor Publice este autorizat să mandateze Fondul Naţional de Garantare a Creditelor pentru întreprinderile Mici şi Mijlocii S.A. - I.F.N. în - vederea emiterii de garanţii în numele şi în contul statului în favoarea finanţatorilor care acordă credite beneficiarilor de credite.

(2)  Între Ministerul Finanţelor Publice şi Fondul Naţional de Garantare a Creditelor pentru întreprinderile Mici şi Mijlocii S.A. - I.F.N. se încheie o convenţie prin care se stabilesc drepturile şi obligaţiile părţilor în derularea finanţării prin credite bancare cu garanţie guvernamentală şi cu dobândă subvenţionată.
(3)  Beneficiarul de credite va garanta prin angajament asumat de către proprietarii locuinţelor unifamiliale sau ai celor din blocurile de locuinţe, în calitate de fidejusori, pentru recuperarea sumelor neplătite de beneficiarul de credite, rezultate din executarea garanţiilor acordate de Fondul Naţional de Garantare a Creditelor pentru întreprinderile Mici şi Mijlocii S.A. - I.F.N. în numele şi în contul statului. Nu încheie convenţii de fideiusiune, respectiv nu au calitate de fideiusori, membrii asociaţiei de proprietari, care achită din surse proprii cota parte ce le revine din lucrările de intervenţie.
(4)  Convenţiile de fideiusiune constituie titluri executorii şi au valoare de înscrisuri autentice.

(5)  În baza convenţiilor de fideiusiune, asupra clădirilor de locuit deţinute de beneficiarii de credite se notează în partea a III-a a cărţii funciare a imobilelor existenţa contractului de împrumut şi a convenţiei de fideiusiune.
(6)  La transmiterea dreptului de proprietate, dobânditorul se subrogă în drepturile şi obligaţiile proprietarului, indiferent dacă proprietarul are sau nu calitate de fideiusor.
(7)  În cazul în care se rambursează integral creditul garantat, notarea prevăzută la alin. (5) se radiază în condiţiile legii.

(8) În cazul în care beneficiarul de credite este o asociaţie de proprietari, în temeiul convenţiilor de fideiusiune, proprietarii din blocul de locuinţe care nu au achitat sumele care le revin către asociaţia de proprietari, sunt obligaţi să plătească personal, sumele rezultate din executarea garanţiilor acordate de Fondul Naţional de Garantare a Creditelor pentru întreprinderile Mici şi Mijlocii S.A. - I.F.N. în numele şi în contul statului, în limita cotei-părţi ce le revine din valoarea creditului, proporţional cu cota-parte indiviză deţinută de fiecare din aceşti proprietari din proprietatea comună.

(3) Beneficiarul de credite va garanta prin angajament asumat de către proprietarii locuinţelor unifamiliale sau ai celor din blocurile de locuinţe, în calitate de fideiusori, pentru recuperarea sumelor neplătite de beneficiarul de credite, rezultate din executarea garanţiilor acordate de Fondul Naţional de Garantare a Creditelor pentru întreprinderile Mici şi Mijlocii S.A. - I.F.N. în numele şi în contul statului. Nu încheie convenţii de fideiusiune, respectiv nu au calitate de fideiusori, membrii asociaţiei de proprietari, care achită din surse proprii cota parte ce le revine din lucrările de intervenţie.

	Exprimare corectă.

	28. 
	Art. 23. - Între Ministerul Dezvoltării Regionale şi Turismului şi finanţatorii care acordă credite bancare beneficiarilor de credite în condiţiile prezentei legi se încheie convenţii, cu avizul Ministerului Finanţelor Publice, prin care se stabilesc drepturile şi obligaţiile părţilor în finanţarea dobânzii subvenţionate aferente sumelor utilizate din creditele acordate, în limita plafonului anual aprobat cu această destinaţie în bugetul Ministerului Dezvoltării Regionale şi Turismului.
	Nemodificat


	

	29. 
	Art. 24. - (1) Sumele rezultate din executarea garanţiilor acordate de Fondul Naţional de Garantare a Creditelor pentru întreprinderile Mici şi Mijlocii S.A. - LF.N. în numele şi în contul statului se plătesc finanţatorului de către Ministerul Finanţelor Publice din bugetul de stat, prin bugetul Ministerului Finanţelor Publice - Acţiuni generale, pe baza documentelor justificative prezentate de Fondul Naţional de Garantare a Creditelor pentru întreprinderile Mici şi Mijlocii S.A. - LF.N.

(2)
 Sumele prevăzute la alin. (1) ce urmează a fi recuperate sunt scadente începând cu ziua următoare datei efectuării plăţii de către Ministerul Finanţelor Publice.

(3)
Înscrisurile întocmite de direcţia de specialitate din cadrul Ministerului Finanţelor Publice, prin care se individualizează sumele de recuperat exprimate în moneda naţională, constituie titluri de creanţă şi cuprind elementele actului administrativ fiscal prevăzute de Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare. Creanţele individualizate în aceste titluri sunt asimilate creanţelor fiscale.
(4)
 In termen de 15 zile de la data efectuării plăţilor prevăzute la alin. (1), titlurile
de creanţă împreună cu dovada comunicării acestora se transmit organelor fiscale
competente subordonate Agenţiei Naţionale de Administrare Fiscală, în vederea colectării potrivit Ordonanţei Guvernului nr. 92/2003, republicată, cu modificările şi completările ulterioare. în cadrul aceluiaşi termen titlul de creanţă se comunică debitorului.
(5)  Titlul de creanţă devine titlu executoriu la împlinirea termenului de 60 de zile de la data comunicării acestuia către debitor.
(6)  Sumele încasate potrivit alin. (4) constituie venituri ale bugetului de stat şi se virează într-un cont de venituri bugetare distinct.
(7)  Dispoziţiile art. 154 alin. (3) din Ordonanţa Guvernului nr. 92/2003, republicată, cu modificările şi completările ulterioare, nu sunt aplicabile în cazul executării silite pentru stingerea creanţelor datorate bugetului de stat rezultate din executarea garanţiilor emise în numele şi în contul statului, în condiţiile prezentei legi.

	30. 
	Art. 25. - (1) Plafonul anual al garanţiilor care pot fi emise potrivit art.22 alin. (1) se stabileşte de Ministerul Finanţelor Publice şi se aprobă prin hotărâre a Guvernului.

(2) Condiţiile generale de acordare a creditelor, a garanţiilor guvernamentale, criteriile de eligibilitate pentru beneficiarii de credite, altele decât cele prevăzute la art. 17 alin.(2), criteriile de eligibilitate pentru bănci şi operatori economici cu activitate în construcţii, precum şi regulile de gestionare a subvenţiilor şi garanţiilor se stabilesc prin normele de aplicare a prezentei legi, elaborate de Ministerul Finanţelor Publice şi Ministerul Dezvoltării Regionale şi Turismului şi aprobate prin hotărâre a Guvernului, în termen de 30 zile de la data intrării în vigoare a prezentei legi.
	Nemodificat


	

	31. 
	Art. 26. - Atribuirea contractelor de servicii privind executarea lucrărilor de intervenţie la anvelopa clădirilor de locuit prin credite bancare cu garanţie guvernamentală şi dobândă subvenţionată se efectuează în condiţiile legii.
	Nemodificat


	

	32. 
	CAPITOLUL V - Obligaţii şi răspunderi

	Nemodificat


	

	33. 
	Art. 27. - Consiliul local/ Consiliul General al municipiului Bucureşti aprobă, la propunerea primarului/ primarului general al municipiului Bucureşti, documentele prevăzute la art.5 alin.(3), precum şi măsurile prevăzute la art.9 alin.(3).
	Nemodificat


	

	34. 
	
Art. 28. - (1) Primarul/ primarul general al municipiului Bucureşti are următoarele obligaţii:

a)     a) de a realiza identificarea şi inventarierea clădirilor prevăzute la art. 1 alin. (1) şi a deţinătorilor acestora;

b) de a realiza, prin intermediul instituţiei arhitectului şef, stabilirea zonelor de acţiune prioritară şi elaborarea regulamentelor de intervenţie aferente acestora;
c) de a notifica deţinătorii clădirilor inventariate, potrivit prevederilor art.8 alin.(1) lit.c) şi alin. (2);
d) de a monitoriza şi de a controla modul de realizare a lucrărilor de intervenţie de către deţinătorii notificaţi, pe toată durata executării măsurilor notificate;
e) de a autoriza executarea lucrărilor de intervenţie, în condiţiile legii;

f) de a participa la recepţia la terminarea lucrărilor;
g) în situaţia prevăzută la art. 13 alin. (1) lit.b), de a contracta, potrivit prevederilor legale în vigoare, proiectarea şi executarea lucrărilor de intervenţie, de a efectua recepţia la terminarea lucrărilor, de a transmite deţinătorilor documentele care completează cartea tehnică a construcţiei şi de a asigura recuperarea cheltuielilor de la deţinătorii notificaţi, până la data recepţiei finale a lucrărilor de intervenţie;
h)
în situaţiile prevăzute la art. 13 alin. (1), de a asigura controlul utilizării eficiente
a fondurilor alocate şi de a răspunde în condiţiile legii pentru necesitatea şi
oportunitatea sumelor, precum şi pentru realitatea, exactitatea şi legalitatea
sumelor cheltuite în scopul pentru care au fost alocate.

(2) Pentru aducerea la îndeplinire a obligaţiilor prevăzute la alin. (1) lit.b), primarul, prin instituţia arhitectului şef, colaborează, în condiţiile legii, cu Ordinul Arhitecţilor din România, cu arhitecţi şi urbanişti cu drept de semnătură, precum şi cu experţi tehnici în construcţii.

	35. 
	
Art. 29. - Deţinătorii de construcţii notificaţi:

a) 
a) îşi dau acordul, ori după caz, hotărăsc în condiţiile legii, realizarea măsurilor notificate;
b) asigură sursa de finanţare necesară pentru realizarea măsurilor notificate;
c) contractează proiectarea şi executarea lucrărilor de intervenţie, în condiţiile legii;
d) organizează recepţia la terminarea lucrărilor, precum şi recepţia finală la sfârşitul perioadei de garanţie de 5 ani, şi completează cartea tehnică a construcţiei cu documentele aferente lucrărilor de intervenţie executate.
	Nemodificat


	

	36. 
	CAPITOLUL VI - Sancţiuni
	Nemodificat


	

	37. 
	Art. 30. - Neîndeplinirea sau îndeplinirea necorespunzătoare a obligaţiilor care revin deţinătorilor notificaţi cu privire la realizarea lucrărilor de intervenţie pentru reabilitarea structural-arhitecturală a anvelopei clădirilor inventariate, se constată de către organul cu atribuţii de control al autorităţii administraţiei publice locale, în limita competenţelor care îi revin, la expirarea termenului comunicat deţinătorului prin notificarea prevăzută la art.8 alin. (1) lit.c) şi, după caz, a termenului prevăzut la art.9 alin.(2) şi se consemnează în procesul-verbal de constatare.
	Nemodificat


	

	38. 
	Art. 31. - (1) Următoarele fapte constituie contravenţii şi se sancţionează după cum urmează:

a) nerespectarea obligaţiilor prevăzute la art.28 Iit.a) cu amendă de la 10.000 lei la 15.000 Iei;

b) nerespectarea obligaţiilor prevăzute la art.28 lit.b) cu amendă de la 8.000 Iei la 10.000 lei;

c) nerespectarea obligaţiilor prevăzute la art.29 lit.c) cu amendă de la 5.000 lei la 8.000 lei;

d) nerespectarea obligaţiilor prevăzute la art.29 lit.d) cu amendă de la 2.000 lei la 5.000 lei.

(2) Constatarea contravenţiilor şi aplicarea sancţiunilor prevăzute la alin. (1) se fac după cum urmează:

     a)
de către prefect, pentru cele prevăzute la alin. (1) lit. c) şi d);

b)
de către persoanele cu atribuţii de control anume împuternicite de primăriile
municipiilor, oraşelor şi municipiului Bucureşti, precum şi, după caz, de consiliile
judeţene sau ale comunelor, pentru cele prevăzute la alin. (1) lit a) şi b).
	Nemodificat


	

	39. 
	Art. 32. - Contravenţiilor prevăzute la art.31 alin. (1) le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.
	Nemodificat


	

	40. 
	CAPITOLUL VII - Dispoziţii tranzitorii şi finale
	Nemodificat


	

	41. 
	Art. 33. - In termen de 3 luni de la data intrării în vigoare a prezentei legi, primarii municipiilor şi oraşelor, primarul general al municipiului Bucureşti, precum şi, după caz, primarii comunelor, finalizează identificarea şi inventarierea clădirilor prevăzute la art.1 alin.(1) şi a deţinătorilor acestora, stabilirea zonelor de acţiune prioritară, precum şi elaborarea regulamentelor de intervenţie.
	Nemodificat


	

	42. 
	Art. 34. - (1) In situaţia prevăzută la art.11 alin.(2) prin derogare de la prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, se aplică următoarele prevederi:

a) certificatul de urbanism şi autorizaţia de construire pentru executarea lucrărilor de intervenţie se eliberează, în regim de urgenţă, în cel mult 15 zile de la data înregistrării solicitării, cu scutire de taxă;

b) autorizaţia de construire se emite fără prezentarea extrasului de plan cadastral şi extrasului de carte funciară de informare.

(2)  Acordul primarului prevăzut la art.9 alin.(2) se emite cu titlu gratuit, în cel mult 10 zile de la data înregistrării solicitării depuse la primărie de către deţinătorul notificat.

(3)  Avizul tehnic prealabil prevăzut la art. 11 alin.(8) se emite cu titlu gratuit, în cel mult 15 zile de la înregistrarea documentaţiei tehnice depuse la primărie de către deţinătorul notificat.
	Nemodificat


	

	43. 
	Art. 35. - (1) Pentru lucrările de intervenţie prevăzute în prezenta lege, prin derogare de la prevederile legale în vigoare, deţinătorii notificaţi beneficiază de următoarele facilităţi: scutirea de ia virarea cotei de 0,7% şi cotei de 0,1% după caz, către Inspectoratul de Stat în Construcţii, precum şi a cotei de 0,5% către Casa Socială a Constructorului, din cheltuielile cu lucrările de intervenţie.

(2) Autorităţile administraţiei publice locale pot hotărî, în condiţiile legii, scutirea de la plata impozitului pe clădiri, datorat pentru o perioadă de cinci ani consecutivi, cu începere din anul fiscal în care a fost efectuată recepţia la terminarea lucrărilor.
	Nemodificat


	

	44. 
	Art. 36. - (1) Cuantumul cheltuielilor efectuate de către autoritatea administraţiei publice locale, în numele şi pe cheltuiala deţinătorului notificat, aflat în situaţia prevăzută la art. 9 alin. (3), pentru executarea lucrărilor de intervenţie, se consemnează într-un înscris, ce constituie titlu de creanţă, în care se stabilesc inclusiv termenele de plată a sumei datorate de către deţinătorii notificaţi. în cazul clădirilor înscrise în cartea funciară, titlul de creanţă va menţiona numărul cadastral al clădirii.

(2) Deţinătorul nemulţumit de cuantumul sumei datorate în înscrisul ce constituie titlu de creanţă poate formula contestaţie în condiţiile art. 209 alin. (4) din Ordonanţa Guvernului nr. 92/2003.

(3)  Decizia prin care se soluţionează contestaţia se comunică contestatarului, şi poate fi atacată ia instanţa judecătorească competentă în condiţiile Legii contenciosului administrativ nr.554/2004, cu modificările şi completările ulterioare.
(4)  Înscrisul ce constituie titlu de creanţă devine titlu executoriu la expirarea termenului de plată prevăzut în acesta.

(5)  Somaţia însoţită de titlul executoriu se comunică deţinătorului notificat aflat în situaţia prevăzută la art. 9 alin. (3), potrivit legii.
(6)
Sumele recuperate potrivit prezentului articol se virează în conturile
comunicate de către autorităţile administraţiei publice locale şi constituie venituri la
bugetele locale.
	Nemodificat


	

	45. 
	Art. 37. - Prezenta lege se completează cu prevederile Legii nr. 50/1991 şi ale Legii nr.422/2001 privind protejarea monumentelor istorice, republicată, cu modificările ulterioare.
	Nemodificat


	

	46. 
	
Art. 38. - Anexele nr. 1 şi 2 fac parte integrantă din prezenta lege.
	Nemodificat


	

	47. 
	Art. 39. - Prezenta lege intră în vigoare la 30 de zile de la data publicării în Monitorul Oficial al României.
	Nemodificat


	

	48. 
	Anexa nr.1 

Conţinutul-cadru al notificării
	Nemodificat
	

	49. 
	Anexa nr.2

Conţinutul-cadru al NOTEI DE 
CONSTATARE
	Nemodificat

